Na temelju članka 31. stavka 3. Zakona o postupanju sa nezakonito izgrađenim zgradama ("Narodne novine” broj 86/12, 143/13, 65/17, 14/19), članka 34. Statuta Općine Viškovo ("Službene novine Općine Viškovo“ broj 3/18, 2/20), Općinsko vijeće Općine Viškovo na ---. sjednici održanoj \_\_\_. studenog 2020. godine donijelo je

**PROGRAM**

**korištenja sredstava naknade za zadržavanje nezakonito izgrađenih zgrada u prostoru na području Općine Viškovo za 2021. godinu**

Članak 1.

Ovim Programom korištenja sredstava naknade za zadržavanje nezakonito izgrađenih zgrada u prostoru na području Općine Viškovo za 2021. godinu određuje se namjena korištenja sredstava naknade za zadržavanje nezakonito izgrađenih zgrada.

Utvrđuje se da će se sredstva iz stavka 1. ovog članka koristiti za izgradnju sustava opskrbe pitkom vodom.

Članak 2.

Financijska sredstava za ostvarivanje Programa korištenja sredstava naknade za zadržavanje nezakonito izgrađenih zgrada u prostoru na području Općine Viškovo za 2021. godine iskazana su u tablici, a raspoređuju se u cijelosti za poboljšanje infrastrukturno nedovoljno opremljenih i/ili neopremljenih naselja.

|  |  |
| --- | --- |
| Prihod od naknade za zadržavanje nezakonito izgrađenih zgrada u prostoru | 300.000,00 kn |
| **UKUPNO:** | **300.000,00 kn** |

Poboljšanje infrastrukturno nedovoljno opremljenih i/ili neopremljenih naselja prema ovom programu čini izgradnja sljedećeg:

|  |  |
| --- | --- |
| Izgradnja vodovodne mreže | 300.000,00 kn |
| **UKUPNO:** | **300.000,00 kn** |

Članak 3.

Ovaj Program objavit će se u „Službenim novinama Općine Viškovo“, a stupa na snagu 01. siječnja 2021. godine.

KLASA 400-09/20-01/16

URBROJ 2170-09-04/04-20-

Viškovo, 2020. godine

OPĆINSKO VIJEĆE OPĆINE VIŠKOVO

Predsjednica Općinskog vijeća:

Ksenija Žauhar, mag. paed.

**OBRAZLOŽENJE**

**Programa korištenja sredstava naknade za zadržavanje nezakonito izgrađenih zgrada u prostoru na području Općine Viškovo za 2021. godinu**

Člankom 31. Zakona o postupanju sa nezakonito izgrađenim zgradama ("Narodne novine” broj: 86/12, 143/13, 65/17 i 14/19) određeno je da su trideset posto sredstva naknade prihod proračuna jedinice lokalne samouprave na čijem se području nezakonito izgrađena zgrada nalazi, a koriste se namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo jedinice lokalne samouprave.

Programom korištenja sredstava naknade za zadržavanje nezakonito izgrađenih zgrada u prostoru na području Općine Viškovo za 2021. godinu planirani prihod od naknade za zadržavanje nezakonito izgrađenih zgrada u prostoru u cijelosti je predviđen za izgradnju vodovodne mreže.

Općinska načelnica:

Sanja Udović, dipl. oec.